Invitation+til+12.+august


 * Til alle interesserede i Københavns Fødevarefællesskab!**

Fødevarefællesskabet har holdt lukket henover sommeren, men til august vil vi relancere butikken i nye lokaler og med et nyt koncept for fødevare-afhentning og medlemsinvolvering.

Vi har beskrevet konceptet i et kort manifest, der opsummerer hvad fødevarefællesskabet går ud på.

Kort sagt: De overordnede rammer ligger klar. Og nu er vi klar til de helt konkrete arbejdsopgaver omkring fødevarefællesskabet så alle kan få råd til økologiske fødevarer!

Men vi har brug for hjælp! Det kræver en stor gruppe aktive medlemmer for at få et fødevarefællesskab på benene. Så hvis du er interesseret i at være medlem af Københavns Fødevarefællesskab og dermed være en del af et arbejdende fællesskab, der skaffer billige økologiske fødevarer i København, så er det nu du skal op af stolen!


 * Kom til stormøde i Københavns Fødevarefællesskab**

onsdag d. 12. august kl. 17. i Kafax, Korsgade 19, kld., 2200 København N

På dette møde vil vi præsentere fødevarefællesskabet og samle de arbejdsgrupper, der hver især vil arbejde videre med de konkrete opgaver, der skal løses for at vi kan åbne butikken med det nye koncept. Du kan læse mere om hvordan fællesskabet bliver organiseret her på wikien.

Hvis du ikke kan komme til mødet, så er det vigtigt, at du sender os en mail på kbhff.info@gmail.com og fortæller os, hvilken arbejdsgruppe du gerne vil være med i. I mailen skal du skrive dit navn, mailadresse og telefonnummer, så vil du få indkaldelser til møderne i den arbejdsgruppe, som du har valgt.

Vi forventer ikke, at alle medlemmer af KBHFF også skal være medlem af en arbejdsgruppe. Der vil være masser af medlemmer, der blot lægger tre timers arbejde i butikken en gang om måneden. Men lige nu er det helt afgørende at arbejdsgrupperne bemandes, så vi kan få de daglige rammer på plads. Det er først når disse rammer er på plads, at alle medlemmerne kan begynde at få deres kasser med billige økologiske fødevarer. Så kom til mødet og lær dit fødevarefællesskab at kende!

Send meget gerne denne mail videre til andre du kender, som vil være interesserede i at være aktivt medlem af fødevarefællesskabet. Jo flere der kommer til mødet, jo bedre bliver fødevarefællesskabet i sidste ende!

Vi glæder os til at se dig!

Bedste hilsener,

Andreas, Maiken og Kristine på vegne af Københavns Fødevarefællesskab